News 06 Mawrth 2020
Mae Mr Bebb, sy'n hanu o Gaernarfon, Gwynedd, yn gyn Aelod Seneddol Aberconwy a chyn hynny roedd yn Is-Ysgrifennydd Gwladol Cymru ac yn Weinidog Amddiffyn.
Cyn dechrau ei yrfa wleidyddol roedd Mr Bebb yn ymgynghorydd busnes a chyfarwyddwr cwmni. Roedd ei brofiad masnachol o fantais iddo fel aelod o'r Pwyllgor Cyfrifon Cyhoeddus yn San Steffan ac wrth reoli cyllideb caffael gwerth miliynau i'r Weinyddiaeth Amddiffyn.
Wrth groesawu ei benodiad, dywedodd Tom Jones, Cadeirydd FUWIS: "Mae'n bleser mawr croesawu Guto atom. Mae FUWIS yn gwmni sy'n tyfu ac sy'n darparu gwasanaethau allweddol i'r sector amaeth yng Nghymru.
"Gyda Guto wrth y llyw, rwy'n hyderus y gwelwn y twf hwnnw'n parhau. Rydym yn ymfalchïo mewn darparu gwasanaeth o ansawdd uchel sydd hefyd yn agos at ein cwsmeriaid yn eu cymunedau amrywiol ledled Cymru. Rydym wedi dod o hyd i bennaeth newydd sy'n deall y berthynas sylfaenol hon ac a fydd yn gwybod sut i adeiladu ar y sylfaen gadarn honno."
Dywedodd Guto Bebb: "Mae'n dda bod yn ôl yng nghanol byd busnes Cymru. Mae hon yn her gyffrous newydd yr wyf yn edrych ymlaen yn fawr ati."